b'\n_START_ARTICLE_\nWindows Server 2003\n_START_SECTION_\nStandard Edition\n_START_PARAGRAPH_\nWindows Server 2003 Standard Edition je namenjen manj\xc5\xa1im do srednje velikim podjetjem. Standard Edition omogo\xc4\x8da deljenje datotek, tiskanje in varno internetno povezavo. Sprva je bil na voljo samo v 32-bitni razli\xc4\x8dici. \xc5\xa0ele aprila 2005 je iz\xc5\xa1el tudi v 64-bitni razli\xc4\x8dici. Windows Server 2003 lahko \xc5\xa1tudentje zastonj prenesejo kot del DreamSpark programa.\n_START_SECTION_\nEnterprise Edition\n_START_PARAGRAPH_\nWindows Server 2003 Enterprise Edition je namenjen srednje do velikim podjetjem. Je polno delujo\xc4\x8di stre\xc5\xbenik z maksimalno osmimi procesorji. Windows Server 2003 Enterprise Edition lahko v 64-bitni razli\xc4\x8dici naslovi tudi do 1 terabajt (1024 GB) pomnilnika.\n_START_SECTION_\nWeb Edition\n_START_PARAGRAPH_\nWindows Server 2003 Web Edition je namenjen za izdelovanje in gostovanje spletnih aplikacij, strani in XML spletnih uslug. Samo 10 povezav z deljenjem datotek je mogo\xc4\x8dih v Web Edition. Podpira maksimalno dva procesorja in 2 gigabajta pomnilnika.\n_START_SECTION_\nDatacenter Edition\n_START_PARAGRAPH_\nWindows Server 2003 Datacenter Edition je narejen za infrastrukture, ki zahtevajo zanesljivost in varnost. Na voljo je za x86, Itanium in x86_64 procesorje. Podpira maksimalno 32 procesorjev in 64 gigabajtov pomnilnika pri x86 razli\xc4\x8dici, ter 1 terabajt pri x64 razli\xc4\x8dici.\n_START_SECTION_\nWindows Server 2003 R2\n_START_PARAGRAPH_\nWindows Server 2003 R2 je posodobljen Windows Server 2003. Iz\xc5\xa1el je k proizvajalcem 6. decembra 2005.\n_START_SECTION_\nServisni paket 1\n_START_PARAGRAPH_\nServisni paket 1 temelji na servisnem paketu 2 pri Windows XP. Med posodobitvami je Media Player 10, posodobljen Windows po\xc5\xbearni zid, "vro\xc4\x8de posodabljanje" (name\xc5\xa1\xc4\x8danje posodobitev brez ponovnega zagona), Internet Explorer SP2 in mnoge druge posodobitve.\n_START_SECTION_\nServisni paket 2\n_START_PARAGRAPH_\nServisni paket 2 je iz\xc5\xa1el 13. marca 2007. Iz\xc5\xa1el naj bi v prvi polovici 2006, vendar je Microsoft zakasnil izid. Sode\xc4\x8d po Microsoftovi spletni strani, ni v na\xc4\x8drtu servisnega paketa 3.'